กันกุลกรุ๊พฯ ตัดขายหุ้น GUNKUL ให้ “ประคิน ศรีเจริญ” เกือบ 8%
เมื่อวันที่ 9 ตุลาคม 2558 กันกุลกรุ๊พฯ ตัดขายหุ้น GUNKUL ให้ “ประคิน ศรีเจริญ” เกือบ 7.58%ส่งผลให้ ประคิน ถือหุ้นสัดส่วน 10.38% ของสิทธิออกเสียงทั้งหมดของกิจการ
15 ต.ค. 2558

บริษัท กันกุลเอ็นจิเนียริ่ง จำกัด (มหาชน)หรือ GUNKUL ระบุว่า เมื่อวันที่ 12 ตุลาคม 2558 กรรมการของบริษัท กันกุล กรุ๊พ จำกัด ได้แจ้งให้บริษัทฯ ทราบว่าเมื่อวันที่ 9 ตุลาคม 2558 กันกุลกรุ๊พฯ ได้ขายหุ้นในบริษัทฯ จำนวน 97,236,291 หุ้น (หรือคิดเป็นร้อยละ 7.58 ของจำนวนหุ้นที่ออกและจำหน่ายได้แล้วทั้งหมดของบริษัทฯ) ให้แก่นายประคิน ศรีเจริญ (“ผู้ซื้อ”) ซึ่งเป็นเครือญาติของผู้บริหารของบริษัท
ทั้งนี้ ผู้ซื้อมีความประสงค์ที่จะเข้าร่วมลงทุนในบริษัทฯ โดยมิได้มุ่งหมายที่จะเข้าบริหารงานของบริษัทฯ ในฐานะกรรมการหรือผู้บริหาร เว้นแต่การใช้สิทธิในฐานะผู้ถือหุ้นรายหนึ่งของบริษัทเท่านั้น
ด้านสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เผยว่ามีรายงานการจำหน่าย หุ้นของบริษัท กันกุลเอ็นจิเนียริ่ง จำกัด (มหาชน)โดย บริษัท กันกุล กรุ๊พ จำกัดซึ่งเป็นการจำหน่าย  เมื่อวันที่ 9 ต.ค.2558จำนวนหลักทรัพย์ที่จำหน่ายคิดเป็น  7.58% และจำนวนหลักทรัพย์ภายหลังการจำหน่ายคิดเป็น  55.67% ของสิทธิออกเสียงทั้งหมดของกิจการ
อย่างไรก็ดี การซื้อหุ้นของ นาย ประคิน ศรีเจริญ ในครั้งนี้ส่งผลให้ถือหุ้นสัดส่วน  10.38% ของสิทธิออกเสียงทั้งหมดของกิจการ